19P/Borrelly
De Koméit Borrelly (offiziell Bezeechnung 19P/Borrelly) ass e kuerzperiodesche Koméit. E gouf den 22. September 2001 vun der NASA-Raumsond Deep Space 1 erfuerscht.

Entdeckung 
De Koméit gouf den 28. Dezember 1904 vum Alphonse Louis Nicolas Borrelly am Stärebild Cetus entdeckt. Kuerz drop gouf de Koméit als kuerzperiodeschen erkannt, a säi Rendez-vous korrekt fir 1911 virausgesot.

Ëmlafbunn 
De Borrelly flitt op enger elliptescher Ëmlafbunn ëm d'Sonn. Säi Perihel läit knapps bannenzeg vun der Marsbunn. Den Aphel ass eppes baussenzeg vun der Jupiterbunn, wat hien als kuerzperiodesche Koméit vun der Jupiterfamill auszeechent.

D'Raumsond Deep Space 1 
Den 22. September 2001 war d'NASA-Raumsond Deep Space 1 op enger Distanz vun 2.200 km laanscht de Koméit geflunn. De Borrelly war de véierte Koméit nom 21P/Giacobini-Zinner, Halley a 26P/Grigg-Skjellerup, dee vun enger Raumsond erfuerscht gouf, an den zweeten (nom Halley) bei deem Biller vum Kär op d'Äerd iwwerdro goufen. En hat sech op de Biller als längelzegen Objet mat enger Gréisst vun ongeféier 8 × 4 × 4 km erausgestallt. D'Dicht vum Kär läit bei nëmmen 0,49 g/cm³. Seng Uewerfläch ass déi donkelst am bekannte Sonnesystem: D'Albedo läit an der Moyenne bei 0,03 an ass domat sou donkel wéi schwaarz Tonerpolver. Verschidde schwaarz Flecken hu souguer nëmmen e Réckstralungswäert vun 0,007, fir dee bis elo kaum entspriechend Mineraler bekannt sinn.

Kuckt och 

 Koméitelëschten

Um Spaweck 
  Gary W. Kronk's Cometography - 19P/Borrelly
  Deep Space 1 - Comet Borrelly Flyby

Borrelly
Astronomesch Objeten déi 1904 entdeckt goufen